อาหารชุด ที่สามารถบุฟเฟต์ข้าว แกงกะหรี่ และเครื่องเคียงไม่อั้น! โดยรวมถือว่าคุ้มค่า เริ่มต้นเราต้องสั่งอาหารชุดก่อน ซึ่งแต่ละเดือนเค้าก็จะมีกำหนดเมนูประจำของแต่ละวันไว้ วันที่เราไปมีชุดเทมปุระรวม กับหมูผัดเปรี้ยวหวาน (180 บาท) เดินไปสั่งที่เคาท์เตอร์ ส่วนเมนูอื่นๆ ก็สั่งได้เช่นกัน ซึ่งหมูเราว่าแข็งไปหน่อย ค่อนข้างแห้งและเคี้ยวยาก

พวกเครื่องเคียงอร่อยมากกกก ติดหวานไปหน่อย แต่อร่อยทุกอย่าง ไม่ว่าจะเป็นฟักทอง มะระผัดไข่ มักกะโรนีผัดไส้กรอก ถั่วหมัก ไข่ดิบ มะเขือยาวผัด วุ้นเส้น และอื่นๆ อีกเยอะเลย เราสามารถถือถาดไปหยิบได้ไม่อั้น เค้าจะใส่ถ้วยเล็กๆ ไว้ ถัดไปก็จะเป็นหม้อแกงกะหรี่ ซุปมิโซะ และข้าว ตักได้ไม่อั้นเช่นกัน แกงกะหรี่บางคนบ่นว่าไม่เข้มข้น แต่เราว่ารสชาติดีเลยทีเดียว แต่ซุปมิโซะรสชาติไม่โอเคจริงๆ ไปช่วงกลางวันคนก็พลุกพล่านหน่อย โดยรวมถือว่าผ่าน

